Diari Oficial de la Generalitat Valenciana


Sumari del DOGV 9695, del 02-10-2023 (2023/9844)

Extracte de la Resolució del 26 de setembre de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració per a la construcció i posada a punt d'una aplicació IoT per al monitoratge d'eines de tallada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9844


Data del document
:   26-09-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució del 26 de setembre de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració per a la construcció i posada a punt d'una aplicació IoT per al monitoratge d'eines de tallada. [2023/9844]  
BDNS (identif.): 718222.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/718222)  
  
Primer. Beneficiari  
Estudiantat d'últim curs del grau en Enginyeria de Tecnologies Industrials o del màster en Enginyeria Industrial.  
  
Segon. Finalitat  
Entre els beneficis que el desenvolupament de la beca tindrà per a l'alumne o alumna es troben:  
- Un acostament al paradigma de fabricació Indústria 4.0 mitjançant la utilització de la internet de les coses.  
- Coneixement de protocols per a la integració i comunicació de les dades dels dispositius.  
- Coneixement d'eines i llibreries programari d'ajuda al desenvolupament d'aplicacions per a la comunicació i visualització de dades.  
L'objectiu principal de la beca és el modelatge, desenvolupament i implementació d'una plataforma/aplicació IoT per al monitoratge d'eines de tallada de mecanització. Per al seu disseny i desenvolupament es considerarà la integració i monitoratge de les dades procedents tant de la màquina-eina, com d'altres dispositius per a la gestió de sensors de mesurament de forces, mesurament de consum energètic, mesurament d'emissions acústiques i interacció amb l'agent encarregat de la gestió de les eines (p. e. l'operador de màquina). Totes les dades obtingudes dels diferents dispositius quedaran disponibles per al seu monitoratge i la seua utilització en l'execució d'algorismes de predicció del comportament de l'eina.  
  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=59033&pCategoria=4&pSubCategoria=28  
  
Quart. Dotació econòmica  
450 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 26 de setembre de 2023. La vicerectora d'Estudiantat i Vida Saludable (p. d.R 24.05.2022; DOGV 9349, 27.05.2022): M. del Carmen Pastor Verchili.